Anne mõis (Urvaste)

Anne mõis (saksa keeles Annenhof, Koik-Annenhof) oli rüütlimõis Urvaste kihelkonnas Võrumaal. Nüüdisajal jääb mõis Valga maakonda Otepää valda.

Anne mõis eraldati Koigu mõisast 1799. aastal ja 1804. aastast sai sellest iseseisev rüütlimõisKoidu Uustalu, Mõisate ja mõisnike nimedest lähtunud kohanimesid Lõuna-Eestis, Keel ja Kirjandus. 1968 nr 12, lk 746. Mõisa omanikud vahetusid tihti. 20. sajandi algul kuulus mõis naabermõisa Koigu omanikule Karl von Derfeldenile, Annemõisal ja Koigul olid alates 1860. aastast taas samad omanikud ning tegelikuks peamõisaks kujuneski Annemõisa. Sellest ka saksakeelne mõlema mõisa nime sisaldav nimi Koik-AnnenhofAnnemõisa, Dictionary of Estonian Place names. 

Viimane omanik oli aastatel 1917−1919 Adele Sophie Friederike von Radloff (sündinud Hechel; 1857−1931).

Mõisa peahoone on hävinud. Säilinud on kolme kaaravaga ait ja tall-tõllakuur, mis paiknevad üksteise suhtes nurgi kunagise peahoone esise auringi äärtes. 1990. aastate lõpul olid neist hooneist alles vaid varemed.

 Vaata ka 
Annemõisa mõis
 Viited 

Kategooria:Võrumaa mõisad
Kategooria:Otepää vald
Kategooria:Urvaste kihelkond
Kategooria:Derfeldenite mõisad
Kategooria:Löwis of Menarite mõisad